
Az egri Kisasszony temető és a szécsényi köztemető sírkőanyagának összehasonlító vizsgálata

A kőzetek felhasználásának sok változata ismert. Ezek közül legelterjedtebb az építő és díszítő kőzetként való felszanálása. A kutatás során a kőzetek sírkőanyagként való felhasználásának vizsgálatát tűztem ki célul.

Két Észak-magyarországi temetőt választottam vizsgált területnek. Az egyik az egri Kisasszony temető, a másik pedig a szécsényi köztemető. A temetők kiválasztása után, szakirodalom elemzés és terepi munka következett. A terepi munka során a szécsényi temető teljes feltérképezése, valamint a kőzetanyagok vizsgálata játszott fontos szerepet. Egyéni vizsgálati módszereket fejlesztettem ki a sírkőanyagok kategorizálására. A kutatás során a sírkövek anyagát, azok valószínűleges készítési dátumát, valamint megtartási állapotát és ezek összefüggéseit vizsgáltam részletesen.

A két temetőben összesen 5712 darab sírkő található, melyek 21 különböző kőzettípusba sorolhatók. Legelterjedtebbek a márvány, gránit, triász mészkő, granulit. Mind a két temetőben az amfibolit a legtöbbek által felhasznált kőzetanyag. A temetőben fellelhetők olyan sírkőanyagok is, melyeket máshol szinte soha, vagy csak nagyon ritkán használnak. Ezek a települések sajátos földtani adottságaiból adódnak. Ilyen sírkőanyag az andezit, a homokkő, dácittufa és a riolit. Az egri Kisasszony temető legkorábbi sírkövét 1778-ban készítették, míg a szécsényi köztemetőét 1805-ben. A sírkövek megtartási állapotát leginkább a természeti hatások befolyásolják, bár megfigyelhetők antropogén hatás nyomai is. A legnagyobb befolyásoló tényező az idő. A sírkőanyagok állapota az idő múlásával egyenes arányban romlik.



